મોદી સરકારના કોઇપણ કાર્યનો આંધળી આખે વિરોધ કરવો એ આપણા દેશના ઘણા મોટા રાજનેતાઓથી માંડીને તેમના પક્ષના કાર્યકર્તાઓ અને સોશિયલ મિડીયામાં રહેલા તેમના સમર્થકોનો ફેવરીટ ટાઈમપાસ છે. ટાઈમપાસ એટલે કીધું કારણકે તેમનો ઈરાદો બે-ત્રણ દિવસ મામલાને ગરમ રાખવા પુરતો જ હોય છે, પછી જેવો બીજો આ પ્રકારે ઉભો કરેલો મામલો હાથમાં આવે એટલે જેસીક્ર્સ્ણ! લાલ કિલ્લો દાલમિયા ગ્રુપે Corporate Social Responsibility હેઠળ દત્તક લીધો કે તરતજ તૃણમૂલ કોંગ્રેસના સર્વેસર્વા અને પશ્ચિમ બંગાળના મુખ્યમંત્રી મમતા બેનરજી મેદાનમાં આવ્યા અને Tweet કરી કે શું ભારત સરકાર લાલ કિલ્લાની સંભાળ નથી લઇ શકતી? લાલ કિલ્લો જે આપણા દેશની ઓળખ છે જ્યાં સ્વતંત્રતા દિવસે રાષ્ટ્રીયધ્વજ ફરકાવવામાં આવે છે…વગેરે વગેરે. જતાં જતાં મમતા’દી એ આ દિવસને દેશના ઇતિહાસમાં કાળો દિવસ પણ ગણાવી દીધો.